بله خوا، د امریکا نوی ټاکل شوی ولسمشر ډونالډ ټرمپ چې څه باندې یوه اوونۍ وروسته به د دې هېواد د ۴۷ ولسمشر په توګه لوړه وکړي، د بایډن اداره یې په کمزورو خدماتو رسولو او د اورلګېدنې په کابو کولو په پاتې راتګ تورنه کړې۔

ټرمپ زیاته کړې: « دا یوه ریښتینې غمیزه ده۔ د بېورلي هېل سیمه او اړوند سیمې په بشپړه توګه ویجاړې شوې دي۔ لوی کورونه چې ځينې یې په نړۍ کې قیمتي کورونه دي له منځه تللي۔ دا یو غمیزه ده او دا د حکومت یوه تېروتنه او کمزوري ده چې د اور وژنې لپاره یې کافي اوبه نه دي کارولې۔»

د امریکا کلیفورنیا ایالت سیمه ییزو چارواکو ویلي، د اوبو کمښت د اور وژنې پروسه له خنډ سره مخ کړې۔

دوی په سیمه کې د خلکو له بې ځایه کېدو سره د کورونو لوټ کېدل هم یوه ستره ننګونه بللې او د دې چارې د مخنيوي لپاره يې د خلکو پر ګرځېدو بندیز لګولی